Rusia hedh poshtë gjetjet e hetimit për helmimin e Navalnit
Në gjetjet e hetimit të publikuar të hënën thuhet se janë identifikuar personat, të cilët qëndrojnë prapa helmimit, të cilët përshkruhen si vrasës të sigurimit rus të shtetit.
Rusia hodhi poshtë gjetjet e një hetimi të ndërmarrë nga mediat, ku thuhet se janë identifikuar personat, të cilët qëndrojnë prapa helmimit të kritikut të Kremlinit Aleksej Navalni dhe që në hetim përshkruhen si vrasës të sigurimit të shtetit. tha Ministri i Jashtëm Sergei Lavrov. shtoi zoti Lavrov gjatë një konference shtypi në Zagreb me homologun e tij kroat Gordan Grlic Radman. Zoti Navalni tha të hënën se çështja e helmimit të tij ishte zgjidhur. Deklarata e tij pasoi një hetim nga mediat ku thuhej se një ekip vrasësish të shërbimit rus të sigurimit, FSB, e ndiqnin udhëheqësin e opozitës prej vitesh. Në hetim thuhej se operativët e FSB-së "të specializuar në armë kimike dhe mjekësi" e kishin ndjekur fshehurazi Navalnin më shumë se 37 herë në katër vitet e fundit, gjatë lëvizjeve të tij nëpër Rusi. Hetimi u krye nga organizata e gazetarisë investiguese Bellingcat dhe media ruse The Insider në bashkëpunim me rrjetin CNN dhe revistën gjermane Der Spiegel. Kremlini ka hedhur poshtë në mënyrë të përsëritur çdo aludim se autoritetet ruse u përpoqën të vrisnin Navalnin, një nga kritikët më të njohur të Presidentit Vladimir Putin. 44-vjeçari Navalni u sëmur papritur në muajin gusht gjatë një fluturimi nga Siberia për në Moskë. Ai u dërgua me aeroplan për trajtim mjekësor në Gjermani, ku vazhdon t’i nënshtrohet kurimit. Në rezultat e publikuara prej tyre, faqja Bellingcat dhe media ruse The Insidenë bashkëpunim me revistën Der Spiegel dhe rrjetin CNN, citonin të dhëna nga fluturimet e kompanive ajrore dhe nga telefonia celulare për vendndodhjen gjeografike të përdoruesve. Aty citoheshin gjithashtu emra si dhe laboratorë lëndësh helmuese. tha Bellingcat. Nga ana e tij, zoti Navalni tha se hetuesit i kishin të verifikuara gjetjet e tyre dhe se çështja tani ishte zgjidhur, pavarësisht nga mungesa e një hetimi zyrtar në Rusi. tha zoti Navalni në një video, në të cilën mund të shihen fotografi të personave të përmendur në hetim. tha ai. Zoti Navalni tha se tani ai besonte se Presidenti Putin e kishte urdhëruar operacionin kundër tij në shenjë hakmarrjeje për deklarimin që bëri udhëheqësi i opozitës në fund të vitit 2016 se do të kandidonte për president në 2018, një garë ku më vonë ai u ndalua të merrte pjesë për shkak të një teknikaliteti. Kremlini ka lënë të kuptohet se Navalni bashkëpunon me CIA-n dhe mohon që zoti Putin të ketë pasur lidhje me helmimin e tij.